
Text rozhodnutia
Súd: Krajský súd Bratislava Spisová značka: 9Sp/37/2015 Identifikačné číslo súdneho spisu: 1015200737 Dátum vydania rozhodnutia: 10. 04. 2018 Meno a priezvisko sudcu, VSÚ: JUDr. Beata Jurgošová ECLI: ECLI:SK:KSBA:2018:1015200737.1 Uznesenie Krajský súd v Bratislave v právnej veci navrhovateľa: 1/ E. T., V. XX, XXX XX D., 2/ G. T., V. XX, XXX XX D., obaja zastúpení: JUDr. Pavel Mičunek, advokát, Holubyho 37, 902 01 Pezinok, proti odporcovi: Okresný úrad Pezinok, katastrálny odbor, Radničné nám. 7, 902 01 Pezinok, za účasti: Mesto Pezinok, Radničné nám. 7, 902 01 Pezinok, o preskúmanie zákonnosti rozhodnutia odporcu č. V 2145/2014 zo dňa 03.02.2015, takto r o z h o d o l : Súd konanie zastavuje. Žiaden z účastníkov nemá právo na náhradu trov konania. o d ô v o d n e n i e : Navrhovatelia 1/ a 2/ podali opravný prostriedok proti rozhodnutiu odporcu č. V 2145/2014 zo dňa 03.02.2015. Napadnutým rozhodnutím odporca zamietol návrh na vklad vlastníckeho práva do katastra nehnuteľností podľa kúpnej zmluvy uzavretej medzi predávajúcim Mesto Pezinok a kupujúcimi E. T., a G. T., týkajúcej sa nehnuteľnosti v katastrálnom území G., a to dielu číslo 2 o výmere 105 m2 vytvoreného na základe geometrického plánu číslo 105-94/94, úradne overeného Katastrálnym úradom v Bratislave, Správou katastra Pezinok dňa 13.09.1994 pod číslom 517/94 z pozemku EKN parcelné číslo XXX, neknihovaná parcela vedená ako potok, ktorý je v geometrickom pláne pričlenený k novovytvorenému pozemku registra CKN parcelné číslo XXXX/X. Podaním doručeným súdu dňa 28.03.2018 právny zástupca navrhovateľov 1/ a 2/ oznámil, že berie späť odvolanie proti napadnutému rozhodnutiu odporcu a žiada zastaviť konanie. Podľa § 492 ods. 1 zákona č. 162/2015 Z.z. Správneho súdneho poriadku konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. Súd podľa § 250d ods. 3 v spojení s § 250h ods. 2 a § 250l ods. 2 zákona č. 99/1963 Z. z. Občianskeho súdneho poriadku (ďalej len „O.s.p.“) konanie zastavil. O trovách konania súd rozhodol podľa § 246c a § 146 ods. 1 písm. c/ O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave, písomne, dvojmo.

